Šenbruno rūmai

Šenbruno rūmai arba Šionbruno rūmai (vok. Schloss Schönbrunn) – vienas svarbiausių Austrijos sostinės Vienos kultūrinių objektų. Tai ištaigingi baroko stiliaus rūmai, apsupti vaizdingų parkų, gėlynų, tvenkinių, skulptūrų. Fasadai dažyti vad. Šenbruno geltona spalva, būdinga daugeliui šalies barokinių pastatų. Istorija Pirmieji rūmai dabartinėje vietoje pradėti statyti dar 1569 m. imperatoriaus Maksimiliano II nurodymu. Tačiau rūmai didelės svarbos neturėjo ir laikui bėgant buvo sugriauti. 1696 m. imperatoriaus Leopoldo I nurodymu pradėta naujų Šenbruno rūmų statyba. Tik nedaugelis dalių išliko nuo pirmųjų rūmų, nes vėliau daugelis rūmų dalių buvo perstatomos. Rūmuose karaliavo Habsburgų dinastija. 1775 m. pastatyta Šenbruno glorijetė. Vėliau, žlugus Austrijos imperijai, Šenbruno rūmai nacionalizuoti, juose vykdavo ypač svarbių asmenų priėmimai (audiencijos). Rūmuose yra įsteigtas muziejus. 1996 m. Šionbruno rūmai įtraukti į UNESCO pasaulio paveldo sąrašą. Galerija Nuorodos Oficialus Šenbruno rūmų muziejaus tinklalapis Schloss Schönbrunn (vok.)